ming030890/wiki-yue-high-quality huggingface dataset:
語無倫次

語無倫次（粵拼：jyu5 mou4 leon4 ci3；對應英文 nonsensical）係指一串通訊入面意思完全亂晒籠，冇邏輯、冇意義或者難以理解。語無倫次嘅話語未能構成有條理嘅信息，甚至可能違背語言嘅基本規則。喺日常對話中，語無倫次可能係源自講者思路混亂，思路混亂嘅成因可能係攰、壓力大或者飲大咗... 呀噉。
例子可以睇吓「啲冇顏色嘅綠色諗頭好嬲噉瞓覺」噉嘅句子。

文學用途
文學上，語無倫次有陣時會用嚟整啲好荒誕、有趣嘅效果。英國作家路易斯·卡羅（Lewis Carroll）嘅《愛麗絲夢遊仙境》就好興用呢種手法，令讀者覺得個虛構世界好天馬行空或者「無厘頭」。呢種寫作手法喺兒童文學、詩歌入面都好受歡迎，被指可以打破語言規範，帶出新奇嘅創作效果。

理論思考
内文：語義學
睇埋：偽字
另外，語言學亦有研究呢種現象。研究者會透過分析啲冇規矩嘅說話，嚟探討語言到底係點樣運作嘅，探討乜嘢先至算係有效嘅表達。
語氣詞

語氣詞（耶魯粵拼：yúh hei chìh，粵拼：jyu5 hei3 ci4），又叫語氣助詞，係用嚟強調語氣嘅一種助詞，唔一定擺喺句子最尾（例如哎吔）。
語系

語系（粵拼：jyu5 hai6；英文：language family）係對語言嘅第一級系屬分類，靠語言嘅發展演變同埋各種特質（語音、詞彙、語法等），將似嘅語言歸做同一語系。
語系可以向下細分成唔同語族同語支。

基本概念
睇埋：互通程度同進化論
想像家陣有一個群體嘅人，佢哋喺語言上好均一，成個群體是但攞兩個人嚟睇，佢哋嘅母語都係互通嘅；而家佢哋因為戰亂等嘅原因，其中一部份嘅個體遷徙咗去第度，變咗做兩個群體；因為語言演變嘅關係，過咗幾個世紀之後兩者講嘅話變到好唔同，變到唔再互通，但兩隻話仲係會有好多相似嘅地方；如果有若干隻語言，佢哋係好似上述個例子噉由同一隻語言變出嚟嘅，佢哋就算係屬同一個語系。
下圖係日耳曼語族（Germanic languages）嘅分類樹狀圖，圖入面包括咗英文（English）同德文（German）等。
語源學

語源學，又喊做詞源學，係語言學其中一個分支，專門去研究字詞嘅來源。世界上唔少語言都係由另一隻或者多隻古語言慢慢演變過嚟（譬如英文源自古英文），透過研究古語言，可以搵到唔同字詞嘅演變過程。
語文學

語文學係語言學嘅一個分支，會用文獻角度研究語言同文字。
長沢祐弥

長沢祐弥（1996年7月1號—）係日本足球員，打守門員位置，效力沼津青藍。
長沼健

長沼健（1930年9月5號—2008年6月2號）係日本足球員，司職前鋒，曾經喺1954～1961年間爲日本足球代表隊出場4次，入咗1球，重參加過1956年夏季奧林匹克運動會。
長沼洋一

長沼洋一（1997年4月14號—）係日本足球員，司職中場，效力山形山神。
長治王村機場

長治王村機場（coeng4 zi6 wong4 cyun1 gei1 coeng4）係喺中國山西省長治市嘅一個機場，喺1958年嗰陣起好。
長泰

長泰係中國福建漳州一區，面積893平方公里，人口19萬。
貫地谷栞

貫地谷栞 ，係日本嘅一個女演員。

拍過嘅作品一覽
呢個表唔完整，歡迎加料。
2005年1月~3月	H2好逑雙物語
2005年7~9月	刑事部屋～六本木奇怪的搜査班
2005年10月～12月	大奧〜華之亂〜
貫井柚佳

貫井柚佳 ，係日本嘅一個女藝人同埋配音員。
貫名航世

貫名航世（1995年4月26號—）係日本足球員，打中場位置，效力八戶於南鄉。
貯食行為

貯食行為（hoarding，粵拼：ho1 ding4），又叫藏食行為，係一種動物行為。
有好多動物物種，包括多種嘅雀鳥同哺乳類，都會將搵到嘅嘢食儲喺同類搵唔到嘅地方（貯食行為），仲有足夠嘅認知能力，記得自己收埋咗嘅嘢食收埋咗喺邊，有需要嗰時會搵返啲嘢食出嚟。
依點仲同動物嘅智能息息相關－隻動物要能夠搵返儲起咗嘅嘢食，表示佢實要有返咁上下嘅記憶能力，而且仲有證據指，動物有能力想像未來，能夠（例如）預估啲未熟嘅果實要過幾耐時間先熟，做到「喺收埋咗嗰粒果實啱啱熟嗰陣掘返佢出嚟」，所以貯食行為被指可能係間接促進咗智能嘅進化。
2009 年有隻鴉科雀鳥喺度囤積嘢食。2009 年有隻鴉科雀鳥喺度囤積嘢食。 依隻松鼠喺度儲起啲嘢食，準備過冬。依隻松鼠喺度儲起啲嘢食，準備過冬。
貪污

貪污，係指利用職務權力，侵吞、竊取、騙取其他人嘅財產，或者利用其他手段佔有公共財產或國家嘅行為，屬刑事罪。渠同腐敗意思差唔多，亦經常俾人𢲡埋一齊講——貪污腐敗或者貪腐。

貪官
貪官常指參與貪污嘅官員，自中國歷史至今日都大把貪官污吏，近代中國大陸有問題嘅地方官都被人視為土共、土匪、土皇帝。

事件
一個馬來西亞發展有限公司醜聞、鮋魚級潛水艇抽佣案、納吉阿都拉薩、羅斯瑪·曼梳
陳水扁家庭密帳案、林益世、賴素如、顏清標
和珅、曹錕
中華人民共和國腐敗案件一覽
紐約時報報道溫家寶家族財富事件
賄賂、腐敗、政治腐敗、竊盜統治
騷亂、暴動、遊行
聯合國反腐敗公約
清官
私人企業貪污，就叫做違反信託責任（英文：Breach of fiduciary responsibility），或者背信（英文：Breach of trust）。
貫葉連翹

貫葉連翹，又名貫葉金絲桃、聖約翰草（St John's wort），金絲桃科金絲桃屬植物，為歐美常用草藥，用於婦女調經，亦有寧神、平衡情緒作用，臨床上發現對抑鬱症患者有療效。

形態
花
多年生草木，高者有一米左右。莖直立，多分枝，枝皆腋生，莖两側各有緃棱一條。單葉對生，長橢圓形或披針形，長一到三厘米，基部無柄，有時抱莖，散布透明腺點，葉緣有黑色腺點。聚傘花序頂生。花較大，黃色，萼片五。花瓣五。雄蕊多數，組成三束，花瓣邊緣同花藥，均有黑色腺點，子房上位，一室，花柱三裂。蒴果長圓形，具泡狀小突起，開裂。種子圓筒形。花期六到七月，果期九到十月。

藥
植物貫葉金絲桃，乾燥地上部分，主產於江西、四川、陝西。

功效
性寒，味辛。能疏肝解郁，清熱利濕，消腫通乳。用於肝氣鬱結，情志不暢，心胸鬱悶，關節腫痛，乳癰，乳少。用量兩三克。

採集炮制
夏、秋二季開花時採割，陰乾或低溫烘乾。

化学成分
含有二蒽酮類，其主要成分為金絲桃素、偽金絲桃素、原金絲桃素等。還含有貫葉金絲桃素、加貫葉金絲桃素等間苯三酚衍生物，此為貫葉連翹特徵成分，亦為其抗抑鬱用之主要有效成分。尚含金絲桃苷、山奈酚等黃酮類等。

藥理作用
抗抑鬱、抗焦慮、抗感染作用。
貫葉連翹藥力強大，可能與其他西藥互相牴觸，例如降低避孕藥療效，故服用前應諮詢醫生意見。其副作用較西藥低。常見副作用包括腸胃不適、頭暈、混亂、疲倦、鎮定、口乾、煩躁及頭痛。其他可能導致光照性皮炎。對躁鬱症患者可能會誘發躁症而精神分裂症患者可能會惡化其幻覺。
貳佰

貳佰（粵拼：ji6 baak3；簡化字：贰佰），係中國大陸民謠男歌手。

經歷
2017年3月1號，佢出咗專輯《嘿，抬頭！》。2018年10月12號，佢出咗單曲《莎琳娜》。2020年8月26號，發行單曲《別打擾他》。2020年8月21號，佢出咗專輯《天真的人請你忘了你自己》。2020年，佢搞咗《貳佰2020新專輯全國巡演》。
貴人

貴人 (後宮)。后妃位之一。自漢光武帝劉秀，初時僅次於皇后，之後地位變化好大。
日本陰陽道嘅神，天一神另一叫法。
貴人 (東歐)。東歐貴族至高級，次於統治者。
貴利

貴利（粵拼：gwai3 lei6*2），又叫放數、高利貸，即係要用好貴嘅利息先至可以借錢嘅服務，通常係唔合法嘅。
搞貴利嘅人會叫大耳窿。
根據香港法例，任何貸款最高利益為年息60%，所以超過呢個息率就唔合法。
青蟹

青蟹（Scylla serrata）係種食得嘅蟹，個身青綠色。
青蟹係華南地區經常食到嘅蟹，可以細分做肉蟹、膏蟹、黃油蟹三類：肉蟹係公，有豐滿嘅蟹肉；膏蟹係乸，有肥美嘅蟹膏；而黃油蟹都係膏蟹，夏季天時熱，身入面嘅蟹膏熔化做黃油，滲勻成身。
青衣公共圖書館

青衣公共圖書館（英文：Tsing Yi Public Library）係香港一個細圖書館，喺青衣青綠街38號青衣市政大廈一樓。
青衣北橋

青衣北橋（Tsing Yi North Bridge）或者北橋，正式叫青荃橋（Tsing Tsuen Bridge），係香港一條行人兼行車嘅橋，佢駁住青衣島同荃灣，跨過藍巴勒海峽，係青衣第二條駁出島嘅橋。條橋道車路係雙線雙程，兼再有分隔，兩邊有行人路。橋身離海面17米，家下畀行車時速最多係70公里。而橋上嘅車路，就叫青荃路（Tsing Tsuen Road）。
青荃橋響青衣嘅一面駁住擔杆山交匯處，兼且可以直通青衣北岸公路。而荃灣一面，就駁到荃青交匯處，駁住荃灣路同德士古道等幾條路。

史
未有青衣大橋之前，香港政府響發展荃灣新市鎮之時，就有計劃起橋駁青衣島同荃灣，但呢個遲遲都未落實。1974年，幾間島出有工業投資嘅大公司，佢哋出資起嘅青衣大橋落成，駁去葵涌，兼負島上荃灣新市鎮發展同對外交通。而駁去荃灣嘅橋個計劃，就擺埋一邊。
1980年代中期，青衣島都只係得青衣大橋駁出島。之過青衣東北部大幅發展，條橋車流量飽晒和，成日塞車，有乜交通意外，會搞到成個青衣島交通癱瘓。當時港府打算響青衣島東北角，起第二條橋，橫過藍巴勒海峽東北位，一般都叫佢北橋或者青衣北橋，有別於南面嘅青衣大橋。
北橋由前田建設工業起，響1987年落成，由於容量比青衣大橋大，亦直接連接到荃青交匯處，可以經荃灣路駁去九龍或者經德士古道，駁去城門隧道入沙田，大大減輕青衣大橋嘅負擔。
2002年2月1號，青衣北岸公路通車，青衣同荃灣嘅車，可以直接取道青荃橋來回青嶼幹線。
2008年1月，政府開工做《青荃橋加建隔音屏障工程》，預計2010年完工。
青行燈

青行燈（ceng1 hang4 dang1，日文：青行燈），係種日本傳説中嘅妖怪，佢有黑色頭髮，頭上起角，牙黑鼆鼆，穿住白和服。有傳話喺百物語講完100個怪談之後，佢就會出現。
青衣公園

青衣公園，香港公園之一，喺青衣中北部青綠街，英文名叫Tsing Yi Park。行政上歸葵青區。設施有籃球場、手球場、硬地球場、公園、網球場、露天劇場，以及七人足球場。園中有人工湖。
周圍有青衣邨、青怡花園、偉景花園、漁民新村、青衣運動場、聖保祿村。
青衣公園出名啲花, 每逢開花嗰陣時會有好多人會去睇。
青衣一大公園，同區大公園重有青衣海濱長廊同青衣東北公園。公園北山南平，平地方青衣塘填地。
青衣北岸公路

青衣北岸公路（粵拼：cing1 ji1 bak1 ngon6 gung1 lou6；英文：Tsing Yi North Coastal Road，簡稱：TYNCR），係香港新界青衣一條快速道路。公路喺青衣島東面嘅青衣北橋開始，沿青衣島北岸行，西面到3號幹線同8號幹線嘅交匯處為止，全長2.2公里。1998年已經有計劃要起呢條公路，以分流出入大嶼山嘅車流。1999年開始起，2002年2月通車。

簡介
公路喺青馬管制區嘅邊界（即係担杆山路嘅東面盡頭同青荃路嘅西面盡頭）。條公路之後向西行，同裝咗隔音屏嘅出入口位交接。條公路跟住經過幾條喺青衣北嘅高架橋，南面同北面分別係山同海皮。公路喺佢東面盡頭以西約莫1.4公里嘅一段行過担杆山路附近嘅一間船廠同水泥廠。公路嘅西行綫有條去船廠同水泥廠嘅出口，而喺担杆山路入翻嚟條公路嗰個入口可以入公路嘅東行綫。公路最西面喺青嶼幹線訪客中心左近一個淨係畀靠左入、靠左出嘅交匯處度完，而嗰個交匯處會駁去3號幹線同埋8號幹線。喺2018年，呢條公路由担杆山交匯處去到担杆山路出入口路段嘅年平均每日交通流量（AADT）係23440車輛架次，而由担杆山交匯處去到青荃路嘅路段嘅年平均每日交通流量就係14400車輛架次。呢兩個路段分別由香港運輸署定做「主要幹路」（Primary Distributor, PD）同「區域幹路」（District Distributor, DD）。

歷史
呢條公路喺約莫1996年已經開始諗緊起，而佢亦都係青馬管制區——一個會特別去管嘅公路部分——嘅其中一部分。呢條公路起嚟係想分流大量行經青衣嘅交通（尤其是去香港國際機場同大嶼山發展區嘅交通）。條公路嘅工程項目包括起公路本身以及俾車行嘅出入口、行人路、公路周圍嘅隔音屏、天眼，仲有個喺青衣嘅保養中心。路政署喺1998年10月招標之後，喺1999年2月同金門建築簽咗份值7.756億港元嘅約，而工程就喺簽約嘅一個月後開始。
起緊條公路嗰陣，為咗防止空氣污染，條公路、啲車，同埋其他關連嘅地方都有人噴水，咁樣個工地就冇乜塵飛出去。個工程要起好多高架道路、路壆同擋土牆，而有其中一幅牆因為地基受損而要起過。2000年11月，運輸署同ABB工業及建築系統有限公司簽約之後，就開始整一套新嘅交通管制系統。嗰陣嘅政務司司長曾蔭權喺2002年2月1日主持咗公路嘅竣工典禮，而公路就喺第二日正式通車。通車嗰陣，公路上面嘅車速限制係最多70公里每小時。

主要交匯處
成條公路都喺葵青區。
青衣四村遊樂場

青衣四村遊樂場，香港公園之一，遊樂場之一，喺青衣清心街，英文叫Tsing Yi Four Village Playground。行政上歸葵青區。設施有籃球場。青衣四村係指大王下村、新屋村、鹽田角村同埋藍田村。
關注機制

喺人工神經網絡嘅意涵上，關注機制（粵拼：gwaan1 zyu3 gei1 zai3；英文：attention），粵文又可以叫注意力機制，係一種模仿注意力呢種認知功能嘅技術。腦嘅注意力系統做嘅簡單講係將個腦嘅資訊處理資源集中用嚟處理緊要嘅資訊源，而關注機制重點在於教一個人工智能程式由（大量嘅）輸入數據嗰度揀一部份（重要嗰啲）嚟集中處理，並且忽略或者淡化輸入數據當中冇咁緊要嗰啲。個諗頭就係「個神經網絡應該俾多啲運算資訊落去數據裏面細婗又重要嘅部分」。「乜嘢數據算係緊要」呢一樣可以用梯度下降法（gradient descent）等嘅方法嚟教個程式睇上下文學。
關注機制喺多種機械學習技術當中都有用，好似係自然語言處理同電腦視覺都會用到關注機制 。
Transformer 網絡有廣泛噉使用開關注機制嚟實現表現力，基於卷積神經網絡嘅電腦視覺系統亦都可以用到關注機制。
最廣泛噉俾人用嘅關注技術有點積關注（dot-product attention）同埋多頭關注（multi-head attention）兩種，前者使用向量之間嘅點積嚟確定「要關注邊一點」；後者就結合唨幾種唔同嘅關注機制，嚟指導網絡或者子網絡「要關注邊一點」。

語言翻譯示例
想像家陣要整一部識將英文翻譯做法文嘅機械，首先可以用編碼器-解碼器模型挃啲關注單元（attention unit）入去：一個關注單元係一個完全連埋嘅細神經網絡，個單元捉編碼器輸出嘅加權組合饋入解碼器（參見下圖）。

結構示意圖
帶埋關注機制嘅編碼器-解碼器。幅圖使特定嘅值嚟令到字母具體意涵清晰啲（睇圖例）。左便手黑色路係編碼器-解碼器；中間橙色路係關注單元；右便手灰色佮彩色啲係啲計出嘅數據（H矩陣同埋w向量），其中啲灰色柵係啲零值
關根貴大

關根貴大（1995年4月19號—）係日本足球員，司職中場，效力浦和紅鑽。
關楚耀衛詩藏毒案

關楚耀衛詩藏毒案係一單涉及香港藝人響日本干犯嘅案件，發生喺2009年2月24號，香港藝人衛詩同關楚耀喺日本東京澀谷俾差人查到藏毒。關楚耀涉及藏有大麻草，畀日本警方拘留咗個幾月後返香港；衛詩涉及藏有海洛英，拘留咗兩個月後上法庭受審，被判監兩年，緩刑三年，無幾耐就被遞解出境。
關注點分離

關注點分離（英文：Separation of concerns，SoC）係軟件工程上嘅一條設計原則，講緊要將電腦程式分成唔同嘅部分，每個部份淨係關注某一樣嘢。
關注關注組

《關注關注組》（Eyes On Concern Groups）係香港無綫電視製作嘅資訊節目，J2ers系列之一，2022年6月21號開始逢禮拜二23:00-23:30喺J2播，由鄧梓峰、王虹茵、杜穎珊、陳欣茵、蔡景行、葉進康、呂靜文、吳洛汶、伍韻婷、何泳芍、黃嘉雯、廖慧儀、譚焯升、施焯日主持。節目用唔同網上嘅「關注組」做主題。由2022年11月28號開始，節目唔再以J2ers命名，播映時段維持唔變；由2024年1月23號到4月16號，節目改為逢禮拜二22:00-22:30播。

節目調動
2022年7月26號：由於直播《賽馬直擊—古活盃賽馬日》，所以停播一次。
2022年8月2號：由於直播《賽馬直擊—羅斯齊爾德大賽日》，所以停播一次。
關正傑

關正傑（1949年3月27號—）係香港前歌手兼建築師，主要活躍於1967年至1988年，佢離開樂壇後全家移民美國西雅圖。

早年經歷
關正傑喺香港出世，祖籍廣東佛山市南海區九江鎮。早年就讀聖保羅男女中學（1965年中五，同已故全國政協委員劉迺強、聖傑靈女子中學前校長龐得玲同學者鄧昭祺同屆）。關正傑讀書時同何國禧同另外兩位同學合組樂隊The Swinging Minstrels，主唱英文民歌。樂隊曾以組合彼得、保羅和瑪麗（Peter, Paul and Mary）嘅《Man Come Into Egypt》，喺星島晚報主辦嘅「第八屆全港業餘歌唱比賽」（歌唱合奏組）摘冠。同年又參加星報主辦嘅Talent Quest音樂比賽，攞到亞軍。翌年同另一得獎樂隊Garbriels合灌迷你專輯《Talent Time '67 Winners》，翻唱彼得、保羅同瑪麗嘅《Early In The Morning》和《Settle Down》。後來參加黃霑主持嘅麗的映聲文化綜合節目「青年聯誼會」，首次亮相電視熒幕。1967年從聖保羅男女中學中七畢業後，關正傑考入香港大學建築系，期間以個人名義喺EMI灌錄單曲《Cecilia/Ain't That Rain》，並喺蕭芳芳主持嘅無綫電視節目《芳芳的旋律》亮相。關亦有喺《香港電視》週刊撰寫專欄，教授古典結他。後來因為各人升學，民歌隊解散。
鄧志昂母嬰健康院

鄧志昂母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺灣仔皇后大道東，鄧志昂專科診所入便，英文叫Tang Chi Ngong Maternal and Child Health Centre。行政上歸灣仔區。開禮拜二到五，禮拜六開每月第二第四個，公眾假期唔開。歸衞生署管。
鄧志強

鄧志強（英文：Vicky Tang），係香港親中派政治人物兼鄉議局人士，屏山鄉鄉事委員會主席，亦係元朗區議會當然議員。

選舉經歷
喺2021年9月，佢成為香港特别行政區選舉委員會鄉議局界委員。
2022年，佢喺李家超無提政綱嘅情況下，有份提名李家超參與2022年香港行政長官選舉。
鄧忍光

鄧忍光，JP（Roy Tang Yun-kwong，1963年9月21號—）係香港政府官員。
佢畢業於長沙灣天主教英文中學，1987年7月加入政務職系，2010年4月晉升做首長級乙一級政務官。2011年9月9號俾特區政府委任做廣播處處長，接替2月約滿離任嘅黃華麒，委任喺15號生效。
2015年8月20號鄧忍光被任命為海關關長。2017年6月22號，佢獲委任為政制及內地事務局常任秘書長，同年7月19號履新。
鄧志恆

鄧志恆（粵拼：dang6 zi3 hang4，Tang Chi Hang，1992年1月21號—）係香港籃球員，喺香港出世，而家[咩時候？]香港男子籃球代表隊嘅成員。
鄧建明

鄧建明（Joey Tang，1963年11月7號—）係香港作曲家、歌手，太極樂隊主音同結他手。
鄧志學

鄧志學 (明朝)：明朝政治人物、進士出身。
鄧志學 (香港)，香港黑社會政治人物，有份參與七二一元朗襲擊事件
鄧志明

鄧志明（Martin Tang），係張惠妹演唱會嘅音樂總監。拎過2001年度、2009年度、2010年度金曲獎流行音樂最佳編曲人獎，係金曲獎唯一一個人3次獲得流行音樂最佳編曲人獎。佢亦係一個牧師。
超音鼠繽紛色彩

超音鼠繽紛色彩（英文：Sonic Colors），係由世嘉開發嘅動作冒險遊戲，2010年推出。
超音鼠與世嘉全明星賽車

超音鼠與世嘉全明星賽車（英文：Sonic & Sega All-Stars Racing），係由世嘉開發嘅競速遊戲，2010年推出。
超音鼠大冒險2

超音鼠大冒險2（英文：Sonic Adventure 2），係由世嘉開發嘅動作冒險遊戲，2001年推出。
超音鼠系列

超音鼠系列係世嘉推出嘅一系列電子遊戲，由世嘉嘅吉祥物超音鼠（雖然叫做「鼠」，但其實係刺蝟）做主角，第一隻遊戲喺1991年出。截至2010年，多達七千萬份超音鼠系列遊戲已經賣出。
初時嘅超音鼠系列係平台遊戲，後來出現動作歷險、格鬥、競速、角色扮演同埋運動遊戲。

角色
喺系列推出初期只有超音鼠同埋Doctor Eggman兩個角色，後來加入越嚟越多嘅角色。

不時出現嘅嘢
Chaos Emeralds。雖然叫「綠寶石」，但每粒Chaos Emeralds嘅色水都唔同。
環係幾乎每一關都可以見到、有得儲嘅嘢。超音鼠儲環儲到咁上下就有嘢獎，好似獎隻。如果超音鼠喺身上有環嗰陣中招，就會跌晒啲環而唔會即死（除咗一啲情況，好似係夾死），之後只要啲環重未消失，超音鼠都有機會執返。喺唔少3D遊戲，超音鼠帶到過關嘅環可以當錢使。
Chaos Emeralds（カオスエメラルド；卡歐斯綠寶石）係擁有神秘力量嘅綠寶石，通常有七粒。佢哋係Doctor Eggman為征服世界而爭取嘅嘢，而超音鼠就要攞齊咁多粒Chaos Emeralds至可以完全打敗Doctor Eggman同埋得到最佳結局，但佢要攞到佢哋通常都有一定難度。攞齊晒啲Chaos Emeralds之後可以喺一定情況下作「超級變身」，變得近乎無敵。
Master Emerald（マスターエメラルド；主綠寶石）係位於Angel Island同埋由Knuckles守護，可以控制Chaos Emeralds嘅力量同埋令Angel Island喺空中飄浮。
法寶箱通常係一個電視螢幕噉樣，一打爛佢就可以攞到佢顯示嘅嘢，例如係一定數量嘅環、保護罩（可以抵受多一次攻擊）、無敵、加速或者獎隻。如果打爛有Doctor Eggman個樣嘅法寶箱，就等於中一次招。
彈弓喺好多關都可以見到，有啲係隱藏嘅。佢哋可以用嚟加速或者彈去更高嘅地方，但亦有啲係會阻住人行又或者會令佢哋身陷險境。
動物通常係俾Doctor Eggman捉嚟行佢整嘅機械人，只要打爛啲機械人就可以放佢哋出嚟。
終點亦有唔同花款。例如喺初時嘅2D遊戲，終點係有一塊牌要過，一過咗就過關；而喺每個地帶打完大佬之後，就要引爆一個困住動物嘅大艙至可以過關。另外喺新啲嘅3D遊戲，亦有以一個巨型環代表終點。

系列遊戲一覽
超音鼠系列遊戲初時只係出畀世嘉自己嘅遊戲機，後來世嘉唔出遊戲機至開始出現喺其他公司嘅遊戲機。除咗特別標明，其餘都係世嘉嘅遊戲機。
超音鼠未知邊境

《超音鼠未知邊境》（英文：Sonic Frontiers；日文：ソニックフロンティア）係 2022 年嘅一個平台遊戲，由 Sonic Team 開發，世嘉出版。呢個遊戲係《超音鼠》系列嘅第一個開放世界遊戲，混合傳統《超音鼠》嘅平台元素同開放世界嘅開放性。玩家控制 Sonic 探索流星群島（Starfall Islands）嘅 5 個島嚟拯救困喺數碼空間（Cyberspace）嘅朋友，途中可以解謎、完成挑戰同同機械敵人戰鬥。因為遊戲嘅環境分之為 5 個地區而唔係單一一個大地圖，所以官方自創咗「開放區域」（open zone）嘅呢個詞嚟描述佢。
《未知邊境》喺 2022 年 11 月為任天堂 Switch、PlayStation 4、PlayStation 5、Windows、Xbox One 同 Xbox Series X/S（英文：Xbox Series X and Series S） 推出，評價褒貶不一。一方面，玩家稱讚遊戲嘅音樂、視覺同故事；另一方面，玩家批評遊戲嘅技術問題同比較簡單嘅戰鬥系統。儘管係噉，遊戲達到商業成功，截止 2023 年 3 月，遊戲銷量已經達到 350 萬份。遊戲開售後年仲有 3 彈免費 DLC，分別為〈春日嘅啟程〉、〈夏日嘅慶典〉同〈超．完全決戰〉。
超音鼠自由騎士

超音鼠自由騎士（英文：Sonic Free Riders），係由世嘉開發嘅競速遊戲，2010年推出。
超音鼠與秘密指環

超音鼠與秘密指環（英文：Sonic and the Secret Rings），係由世嘉開發嘅動作冒險遊戲，2007年推出。
超音鼠大電影

《超音鼠大電影》（英文：Sonic the Hedgehog）係一套喺2020年上畫嘅美國真人動畫電影，由謝夫科拿執導，占基利、占士馬史頓、班舒禾茲同蒂嘉森達做主角。
超音鼠大冒險

超音鼠大冒險（英文：Sonic Adventure），係由世嘉開發嘅動作冒險遊戲，1998年推出。
金骷髏

《金骷髏》係喺1967年嘅一部港產間諜片，由王風執導，蕭芳芳、張英才主演。

情節
電影係講述三個間諜對付黑幫金骷髏忌故事。
金馬獎

金馬獎（Golden Horse Awards）係臺灣電影獎，1962年開始每年頒一次，係華語電影最高榮譽。競逐資格最初只係限臺灣製作嘅國語電影，之後資格逐漸放寬，到2016年開始，只要導演同其他主要創作人員中有7個或以上係華人，就有資格角逐。
金馬麟山道

金馬麟山道（英文：Mount Cameron Road）係香港灣仔峽一條馬路，由布力徑、甘道同中峽道交界開始，另一邊係掘頭路。街名係嚟自金馬麟山，但條路去唔到金馬麟山山頂。
金髮妹原則

金髮妹原則（英文：The Goldilocks principle）係一個科學上嘅諗法。有好多科學領域都有講到
「
啲變數嘅數值要啱啱好，唔好太高又唔好太低。
」
呢個諗頭，例如天文學上就有講到可住帶嘅概念，提到一粒行星如果要有生命，佢唔可以離佢粒恆星太遠（太遠就會凍得滯），但又唔可以離佢粒恆星太近（太近就會熱得滯）－粒行星同佢粒恆星之間嘅距離要啱啱好。
金星：表面閒閒哋攝氏幾百度－「離太陽近得滯，太熱喇。」
土星：表面閒閒哋攝氏零下百幾度－「離太陽遠得滯，太凍喇。」
地球：「啱啱好。」

起源
内文：金髮妹同三隻熊
呢條原則個名嚟自童話故事《金髮妹同三隻熊》。
金馬倫道

金馬倫道（Cameron Road）係香港九龍半島東南部尖沙咀區內嘅一條行車大街。

名
條路嚮1880年代起好，當時管香港嗰位係駐港英軍司令兼署理香港總督金馬倫少將（Major-General W. Gordon Cameron），所以條路就用佢個名。
阿圖爾·叔本華

阿圖爾·叔本華（Arthur Schopenhauer，1788年2月22號—1860年9月21號），德國哲學家。代表作 Die Welt als Wille und Vorstellung （世界作為意志同表象）。
叔本華嘅『世界係表象』繼承康德哲學對現象同自體（Ding an sich）嘅分野，但係佢只同意康德分類之中嘅因果，康德認為我哋係冇法理解自體。叔本華以為我哋係冇法喺理性上認識自體，不過，可以用直覺得知，而自體就係意志（Wille），亦即係叔本華講嘅『世界係意志』。意志就係生存嘅意志（Will-to-live），意志支配一切，導致慾望、虛無、最後痛苦。叔本華認為淨係通過藝術先可以走得甩一陣間。佢嘅哲學同一啲東方哲學、佛教有相似嘅地方。
阿哈爾

阿哈爾（英文：Ahal FK）係土庫曼阿什哈巴德一間職業足球球會，依家踢緊土庫曼超級足球聯賽。
阿因松

阿因松（西班牙文：Ainzón）係西班牙亞拉岡薩拉戈薩省一座城，住1千人。
阿圖什

阿圖什係中國新疆克孜勒蘇一個縣級市，總面積15509平方公里，人口20萬。
阿嘉莎姬絲蒂

阿嘉莎姬絲蒂（英文：Agatha Christie，1890年9月15號—1976年1月12號），係英國作家，擅長寫偵探小說，有66個偵探小說作品同14個短篇故仔。健力士世界紀錄話佢係全世界最暢銷嘅小說家，銷量超過20億本。
阿吉木

阿吉木（粵拼：aa3 gat1 muk6；學名：Aegialitis annulata）既係藍雪科阿吉木屬入面嘅一個品種，又係一種細嘅灌木。而呢種植物喺澳洲北邊嘅達爾文市嘅沙泥地或高鹽份嘅海灘先至見到佢。

形態
呢樖嘢嘅樣好靚，鍾意喺有冇陽光嗰啲地區生長。可以用嚟畀人睇。
阿囝搵老豆老母

《阿囝搵老豆老母》（粵拼：aa3 zai2 wan2 lou5 dau2*6 lou5 mou5*2，頻道名：jaifinddadmumtwo）係香港一個出名Telegram渠道，超過5萬個訂戶，呢個渠道以披露香港親中人士身份而出名。自2019年香港政府強制推行逃犯條例開始，香港親中人士開始畀《阿囝搵老豆老母》一直狙擊。資訊網站《香港編年史》亦有使用同整合《阿囝搵老豆老母》嘅資料。
喺香港反修例運動期間，大量警員、官員、親建制人士嘅個人私隱資料畀人喺網絡上公開，令到佢受到唔同程度嘅滋擾。香港律政司曾經為呢件事向法庭申請「臨時禁制令」，要求禁止針對司法人員嘅「起底」，當中律政司曾經特別提及《香港編年史》有關情況。

網站內容
《阿囝搵老豆老母》收集咗大量香港親中人士個人資料，當中包括行政長官、法官，親建制人士。佢亦轉載咗其他反修例相關資訊，包括「『黃藍』商店名單」、香港警方涉濫權事件、警察車輛相關資訊。
阿因薩-索夫拉爾韋

阿因薩-索夫拉爾韋（西班牙文：Aínsa-Sobrarbe）係西班牙亞拉岡威斯卡省一座城，住2千人。
量子場論

量子場論（quantum field theory，QFT）係一個有影響力嘅物理學理論，結合古典場論、狹義相對論同量子力學（但冇用到廣義相對論）嚟描述萬有引力。
量子熱力學

量子熱力學（英文：quantum thermodynamics）係結合量子力學同熱力學研究嘅物理學領域。例如有研究指，熱力學定律可以由量子力學啲方程式嗰度推理出嚟，即係話熱力學定律講嗰啲現象係量子力學現象嘅必然結果。
量子貨幣

量子貨幣（英文：Quantum Money）係以量子力學做原理設計嘅貨幣，嗰個原理令貨幣唔可以被偽造，呢個概念對量子密鑰分發嘅發展造成咗一定嘅影響。
呢個概念係由哥倫比亞大學一位研究生Stephen Wiesner（英文：Stephen Wiesner）喺大約1970年提出，但被幾本科學期刊拒絕刊登，直到1983年。

實際限制
去到依家，實現量子貨幣所需嘅技術仲未存在，唔使將喺市面大規模咁去用，所以佢嘅局限性只係理論上面嘅討論。
除咗實體貨幣外，數碼量子貨幣都係一種可行嘅方向，但係，同其他普遍嘅數碼貨幣（如比特幣等）唔同，根據不可複製原理（中文：不可複製原理），量子貨幣唔可以被備份。一個折衷辦法係用Quantum error correction（英文：Quantum error correction），並將貨幣分成部分儲存喺唔同嘅地方，當其中某部分被損壞嗰陣，嗰個錯誤可以被復原。
即使一張貨幣過唔到銀行嘅檢驗，亦唔代表佢一定係偽造嘅貨幣：佢可能係真幣，但佢嘅光子偏震面受外界環境影響改變咗，或被過錯誤嘅基底測量過（可能係企圖製造偽幣嘅人，或者壞咗嘅驗鈔機）。
量子糾纏

量子糾纏（英文：quantum entanglement）係指量子力學裡邊，幾粒粒子互相作用之後，佢哋嘅特性已經變成整體嘅特性，冇辦法獨立描述佢哋各自嘅狀態。數學上嚟講，同張量積入邊嘅純態同混合態有關。
量子穿隧效應

量子穿隧效應示意圖。粒子穿越高位勢壁壘嘅過程入面，量子幅唔會即刻變零，而係會呈指數衰變，所以，粒子抵達位勢壁壘嘅另一邊嘅概率都會降低。
喺量子力學裡邊，量子穿隧效應係指一啲微觀粒子可以穿過位勢壁壘嘅量子行爲。位勢壁壘嘅能量高過粒子嘅總能量嘅話，喺經典力學入邊粒子係無可能穿過嘅，但係用量子力學理論就解釋到。
量子密碼學

量子密碼學（quantum cryptography）係指用量子力學上嘅現象（可以睇吓量子電腦）嚟做密碼學工作嘅技術。
量子引力

量子引力（quantum gravity）係一套物理學理論，主要研究用量子力學嘅原理描述萬有引力。
量子生物學

量子生物學研究量子力學同理論化學喺生物學中嘅應用，用嚟描述古典物理學唔能夠準確描述嘅生物學範疇。了解基本嘅量子作用對於生物系統下一級組織嘅特性係非常重要嘅。
好多生物過程係關點樣將能量轉做可以用喺化學反應嘅形式，而呢種過程係關量子力學事嘅。呢啲過程包括化學反應、光子吸收、激發電子態形成、激發能量嘅轉移，以及電子同質子（氫離子）喺化學反應入面嘅轉移，譬如話光合作用、嗅覺同細胞呼吸作用。量子生物學可以用計算模型去考慮量子力學效應對生物交互作用嘅影響。量子生物學關心唔平凡嘅量子現象帶嚟嘅影響，透過將生物過程簡化做基本物理學去解釋依啲唔平凡嘅量子現象，雖然呢啲現象有時好難研究，同埋有好多推測喺入面。
阿梅斯

阿梅斯（加利西亞文：Ames）係西班牙加利西亞拉科魯尼亞省一市鎮，總面積80平方公里，2020年總人口32,104。
阿梅爾城

阿梅爾城（英文：Almere City FC）係荷蘭阿爾梅勒一間職業足球球會，依家踢緊荷蘭甲組足球聯賽。
阿森一族大電影

《阿森一族大電影》（粵拼：aa3 sam1 jat1 zuk6 daai6 din6 jing2，The Simpsons Movie）係套2007年上畫嘅美國動畫笑片。

配音
阿森一族喺2007年製成一套電影，喺香港嘅配音員有何韻詩、何超儀、王菀之、黃偉文。

客串藝人
好多集都以名人為特色。喺《阿森一族》第7季至第13季，名人多數以配音形式出現，喺早期同埋後尾，名人嘅形象喺劇入面出現，見《阿森一族》中嘅名人。
阿桂利亞

阿桂利亞（粵音：aa3 gwai3 lei6 aa3，Aquileia）係喺意大利嘅一個市鎮，喺1998年畀聯合國教科文組織列入世界遺產。
阿森

阿森（荷蘭文：Assen）係荷蘭德倫特首府，人口7萬。
阿桑奇

朱利安·保羅·阿桑奇（英文：Julian Paul Assange，原名Julian Paul Hawkins，粵拼：aa3 song1 kei4，1971年7月3號—），澳洲記者、篤灰名人，洩密網站維基解密嘅董事同發言人。佢亦喺一嗰愛貓嘅人。
阿森溫斯爾伊派

阿森溫斯爾伊派 (1881年–1958年) 係個喺德國發展嘅匈牙利編劇、電影製片同埋導演。直到佢間公司斯爾伊派電影併入為止，佢都一路經營緊斯爾伊派電影呢間公司。
鈴木真仁

鈴木真仁（1972年7月14號—）係日本嘅一個女藝人同埋配音員。
鈴木秀人

鈴木秀人（粵拼：ling4 muk6 sau3 jan4；1974年10月7號—）係日本足球員，踢後衞，曾經喺1997年爲日本足球代表隊出場1次。
鈴木直道

鈴木直道（日本假名すずきなおみち，1981年3月14號—），日本政治人，亦係地方公務員。現任北海道知事，二〇一九年四月當選。之前曾兩次當選夕張市長，二〇一二年做到二〇一九年，一共八年。
鈴木福

鈴木福（粵拼：ling4 muk6 fuk1；日文：鈴木 福(suzuki fuku)；2004年6月17號—）係日本童星，隸屬於戲劇學院公司，喺東京出世，左優。妹妹係童星鈴木夢，重有個細佬鈴木樂，2015年12月再多一個妹妹鈴木譽。

簡介
2006年，參加NHK教育頻道嘅《躲貓貓！》節目。2010年演出NHK晨間小說連續劇《鬼太郎之妻》同年製作嘅電影《月代頭布丁》。2011年演出富士電視台嘅連續劇《契爸唔易做》，飾演龍鳳胎中嘅細佬笹倉友樹。同一齊出演嘅蘆田愛菜（飾演龍鳳胎中嘅家組笹倉薫）組成組合「薰同友樹，間中重有木吉」。演唱咗呢套電視劇主題曲《Maru Maru Mori Mori!》。10月演出日本電視台嘅日本電視台週六連續劇《妖怪人間貝姆》，飾演貝羅。佢阿媽係演員靏野剛士中學時代嘅同學。2011年12月31號參加《第62屆紅白歌唱大賽》。

電影演出
一切化作海（2009年）
布丁武士（2010年）飾 遊佐友也
Golden Slumbers（2010年）飾 鶴田辰巳
幽靈 想再一次抱緊（2010年）
狗狗心事「愛犬家をたずねて。」（2011年）
大木家的快樂旅行 新婚地獄篇（2011年）飾 第二次男
妖怪人間（2012年）
兒童警察（2013年）
惡夢小姐 The 夢ovie（2014年）飾 上原隆
蔷薇色的布子（2014年）飾 迷子
乒乓情人夢（2017年）飾 後藤田
幪面超人聖刃 + 機界戰隊全界者 超級英雄戰記（2021年）飾 石之森章太郎（年青時）
鈴木章

鈴木章（1930年9月12號—）係日本化學家，發現鈴木反應而出名，喺2010年攞到諾貝爾化學獎。
鈴木琢磨

鈴木琢磨 ，係日本嘅一個男配音員。

配音作品一覽
呢個表唔完整，歡迎加料。
鈴木繪理

鈴木繪理 ，係日本嘅一個女藝人同埋配音員。
鈴木準弥

鈴木準弥（1996年1月7號—）係日本足球員，打後衞位置，效力秋田藍閃電。
鈴木潤

鈴木潤（1993年7月30號—）係日本足球員，司職後衞，效力FC岐阜。
鈴木祐輔

鈴木祐輔（1982年5月19號—）係日本足球員，司職後衞，效力過熊本羅亞素，長野帕塞羅，町田澤維亞，讚岐卡馬達馬尼，及SC相模原。
麥加

麥加（阿拉伯文：مكّة المكرمة‎）係沙地阿拉伯麥加省首府，被譽為伊斯蘭教最神聖嘅城，有克爾白同禁寺兩座宗教勝地。

伊斯蘭教之前
1850年左右嘅麥加全景圖
麥加呢個城市好耐以前就已經存在，2世紀時克勞狄烏斯·托勒密寫嘅《地理學》入面已經有提到佢，當時叫做馬科拉巴。馬科拉巴呢個名嘅由來，據講係源自「神殿」嘅意思嘅「米克拉布」一詞。由此可見，嗰時麥加已經係擺放卡巴天房嘅聖地。當時麥加由朱爾胡姆族作為聖地嘅守護者統治住，到4世紀後期，由也門移居嚟嘅胡扎阿族入侵麥加，奪取咗統治權。5世紀尾，喺麥加附近過住遊牧生活嘅古萊什族嘅庫薩伊同胡扎阿族首領個女結婚，古萊什族取代咗胡扎阿族，掌握咗麥加嘅統治權。之後古萊什族開拓咗一條將印度洋航線運嚟嘅香料等貨物由也門運去敘利亞同地中海地區嘅貿易路線，開始用大規模嘅商隊進行遠距離貿易。為咗確保商隊路線嘅安全，佢哋同阿拉伯半島各地嘅勢力結成聯盟，形成咗以麥加為中心嘅鬆散部落聯合。到穆罕默德出世嘅570年左右，麥加已經有大約一萬人嘅定居人口。雖然喺中東嘅城市中仲算係細，但作為商業城市同廣泛信仰圈嘅中心，麥加正在快速發展緊。
喺穆罕默德出世嘅570年左右，麥加受到咗阿克蘇姆王國嘅屬國希米亞爾嘅入侵。嗰陣時，為咗確保海洋貿易嘅權益，東羅馬帝國想喺紅海到阿拉伯海沿岸地區擴張勢力，佢哋支持同樣係基督教國家嘅衣索比亞嘅阿克蘇姆王國，令希米亞爾臣服，喺阿拉伯半島擴張勢力。希米亞爾入侵麥加嘅目的，可能係為咗摧毀多神教嘅神殿卡巴天房，然後起間教堂嚟對抗薩那嘅基督教會，又或者係想搶奪麥加依靠商業發展而積累嘅財富。希米亞爾軍隊帶住巨大嘅戰象入侵，麥加嘅人驚到冇晒命。但係希米亞爾軍未入到麥加就潰敗咗。《古蘭經》入面講，希米亞爾軍中有人畀雀仔帶嚟嘅石頭擊中，然後生晒疱，疫症就開始蔓延。根據呢個描述，有人推測希米亞爾軍可能係爆發咗天花。據講嗰陣時，麥加嘅古萊什族同胡扎阿族結盟嚟對抗希米亞爾軍。

伊斯蘭教嘅誕生
希拉山。穆罕默德喺呢度收到大天使加百列傳嚟嘅神啟示
生喺麥加、屬於古萊什族嘅穆罕默德，喺610年喺城市東北面嘅希拉山收到嚟自真主嘅啟示，創立咗伊斯蘭教。但係佢畀古萊什族迫害，喺622年逃到亞斯里布（即而家嘅麥地那）。呢次逃亡叫做希吉拉，伊斯蘭曆就係由呢度開始計起。喺麥地那逗留期間，穆罕默德作出咗好多之後將麥加定為聖地嘅決定。624年，佢將禮拜嘅方向由耶路撒冷改為麥加嘅卡巴天房，喺625年又規定朝覲係穆斯林嘅義務。期間經過巴德爾戰役同吳侯德戰役等，穆斯林喺軍事上越嚟越強。628年，雙方簽訂咗暫時休戰協議，進行咗第一次麥加朝覲，但係因為麥加嘅非穆斯林嘅攻擊，朝覲未能完全進行。但係之後伊斯蘭嘅勢力繼續增長，630年麥加向穆罕默德投降。穆罕默德控制咗麥加之後，將卡巴天房入面所有嘅偶像都剷除咗。由呢個時候開始，麥加就成為咗聖地。632年進行嘅第四次朝覲，確立咗朝覲嘅方法同聖域嘅範圍，成為而家朝覲嘅藍本。

聖地
632年穆罕默德過身之後，麥加雖然仲係宗教上嘅聖地，但係喺政治上嘅實權就慢慢失去咗。烏麥爾將政治中心放喺麥地那，到第四任正統哈里發阿里將首都搬到伊拉克嘅庫法之後，麥加同阿拉伯半島就慢慢遠離咗政治中心。到咗10世紀左右，穆罕默德嘅後人，即係哈桑·本·阿里嘅後裔（謝里夫）嘅哈希姆家族就半獨立咁接受外部有力國家嘅保護。到咗13世紀，哈希姆家族通過接受外部嘅總督職位，成為咗麥加嘅太守。到阿拔斯王朝中期為止，麥加嘅統治權都係哈里發掌握住，但係到10世紀尾，埃及嘅法蒂瑪王朝就掌握咗麥加同麥地那嘅統治權。之後艾尤布王朝、馬木留克王朝呢啲埃及王朝都繼續統治住麥加。1454年，明朝嘅鄭和遠洋航海嘅時候，佢嘅分隊仲到訪過麥加（天方）。
第一次沙特王國嘅勢力擴張
1517年，滅咗馬木留克王朝嘅鄂圖曼帝國掌握咗麥加嘅統治權，成為遜尼派穆斯林嘅盟主。之後麥加一直畀鄂圖曼帝國統治住，但係到咗1802年，納吉德嘅豪族沙特家族奉行瓦哈比教派，建立咗第一次沙特王國，佢哋佔領咗麥加同麥地那，仲破壞咗當時麥加入面嘅聖人陵墓。第一次沙特王國仲批評由埃及同敘利亞嚟嘅朝覲團太過奢華墮落，仲唔畀敘利亞嘅朝覲團入境。另一方面，佢哋歡迎其他地區嚟嘅朝覲團。呢個時期麥加嚴格遵守戒律嘅氛圍，影響到伊斯蘭世界各地，例如喺蘇門答臘島南部嘅米南加保地區爆發咗叫做帕德里戰爭嘅宗教戰爭。但係自詡為伊斯蘭盟主嘅鄂圖曼帝國命令埃及總督穆罕默德·阿里喺1813年攻打麥加，將希賈茲置於埃及統治之下。不過到咗1840年，因為第二次埃及-土耳其戰爭嘅失敗，埃及被迫放棄咗希賈茲，麥加再次成為鄂圖曼帝國嘅領土。19世紀中期之後，因為有咗鐵路同汽船等新嘅交通工具，大大縮短咗旅行嘅時間，令到朝覲者嘅人數大幅增加。

沙特阿拉伯時代
1910年嘅麥加
Template:Maplink2
1908年嘅青年土耳其黨革命之後，被任命為麥加謝里夫嘅哈希姆家族嘅侯賽因·本·阿里開始採取半獨立嘅態度，喺1916年獨立建立咗漢志王國。但係佢畀納吉德嘅蘇丹沙特家族嘅伊本·沙特打敗，麥加畀佢哋佔領咗，漢志王國就併入咗納吉德，成為納吉德同漢志王國嘅一部分。1931年，呢個國家改名做沙特阿拉伯王國。1940年代之後，因為石油帶嚟嘅財富，沙特阿拉伯政府以聖地守護者嘅身份不斷整頓麥加，完善咗城市功能，令到城市持續擴張。
1979年11月20日，一班以馬赫迪（救世主）為首嘅武裝組織佔領咗禁寺。沙特當局喺兩個禮拜之後平息咗事件，但係鎮壓部隊有127人死亡，武裝組織方面有177人死亡，造成咗慘劇。事件嘅主謀畀判咗公開斬首（麥加大清真寺佔領事件）。
2012年，由7座超高層建築物組成嘅麥加皇家鐘樓酒店開業。酒店嘅塔樓係沙特阿拉伯最高嘅建築物，包括尖頂喺內嘅總高度有601米。

氣候
麥加係熱帶半乾旱氣候，成年高溫乾燥，日夜溫差比較大。一年入面經常會出現反常天氣型態，譬如夏季嚟自阿拉伯半島或者北非沙漠嘅沙塵暴。麥加無真正意義嘅冬季，最凍月份平均氣溫都接近24°C，成日出現炎熱天氣。而夏季好漫長，4月到10月平均氣溫都超過30°C，平均最高溫更可以超過37°C，中午甚至超過40°C，夜晚氣溫亦好少低過25°C。麥加降雨比較多，全年平均降雨量約莫588毫米，大多數集中喺2月同10月。
麥凱程

麥凱程（Alex Mak Hoi Ching，1993年8月14號—）係香港男藝人，曾經係無綫電視經理人合約藝員。

簡歷
麥凱程自細喺法國長大，攞到大學碩士（國際商業）。2016年參加《香港先生選舉》，入到最後十強，輸咗後就入無綫電視，讀3個月嘅2016-17年度演藝進修班。
2017年，麥凱程參與無綫電視旗下嘅其中一個面書專頁「See See TVB」入面一段叫「Lady CEO - 劉心悠（SumYau Liu）女神降臨」嘅短片，佢嘅搞笑演技畀網民留意。
麥加登

麥加登（Megatron）係動畫《變形金剛》其中一個主角，係狂派嘅阿頭，原型係架坦克車。
麥包

麥包，又叫做全麥麵包，係指用全麥麵粉（無去到糠麩同胚芽嘅小麥磨粉）整嘅包，色水比較啡，同埋會有多啲纖維同營養。
麥兜噹噹伴我心

《麥兜噹噹伴我心》（英文：The Pork Of Music），係2012年香港動畫電影，屬麥兜電影系列作品，由謝立文執導。
麥兜菠蘿油王子

《麥兜菠蘿油王子》（英文：McDull, Prince de la Bun），係2004年香港動畫電影，屬麥兜電影系列作品，由袁建滔執導。
麥冬

麥冬（Ophiopogon japonicus），係天門冬科植物，原產東亞同南亞，佢嘅根莖加工後係種常見嘅中藥材。
麥勁生

麥勁生（Ricardo Mak，1959年—）係香港嘅中國史學家，而家係香港浸會大學歷史系教授同當代中國研究所研究總監，同時亦係香港電台節目《講東講西》嘅主持人。
佢早年喺香港中文大學攞歷史系文學士同哲學碩士，之後喺德國雷根斯堡大學攞博士學位，研究範圍係近代中國軍事史、外交史同史學史。
麥兜故事

麥兜故事，香港卡通電影，為麥嘜系列之一。主角為麥兜。英文名改做My Life as McDull。
陳耘

陳耘，香港親中派政治人物。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。2022年，佢喺李家超無提政綱嘅情況下，有份提名李家超參與2022年香港行政長官選舉。
陳肇麒

陳肇麒（粵拼：can4 siu6 kei4，1985年7月14號—）係香港足球員，踢前鋒，一開始喺丙組地區聯賽踢咗陣大埔，之後輾轉去咗傑志，2008年轉投南華。2009年12月畀南華派去熱刺跟操，冇幾耐就急飛返香港踢東亞運動會男子足球項目嘅決賽，幫香港打贏日本U20，歷史性贏到金牌。2010年第一次當選香港足球先生。2012年，陳肇麒俾南華解約，同年加盟中國足球甲級聯賽球隊廣東日之泉，2013年返返南華。隨住南華足球隊放棄港超聯，陳肇麒轉投香港飛馬。
佢有32個國際賽入波，係香港隊神射手。

花名
因為喺南華嗰陣着7號波衫，所以陳肇麒有個花名叫「陳7」。亦有人叫佢做「中指麒」，因為佢喺傑志嗰陣，喺其中一場對南華嘅比賽嗰陣向南華球迷舉中指。
陳自強

陳自強，香港資深電影界人士，曾經攞過香港電影金像獎專業精神獎。
陳舜瑜

陳舜瑜係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
陳致佃

陳致佃（英文：Tan Chee Tean，1994年12月15號—2018年9月28號）係馬來西亞男羽毛球員。
2018年9月28號晚，陳致佃同拍檔奧地利女球員 Antonia Meinke 參加捷克羽毛球公開賽之後，喺捷克布爾諾 Pohořelice 附近發生車禍。陳致佃當場死亡，終年23歲。Meinke 以及車入邊另一位奧地利女球員 Jenny Ertl 都身受重傷。Meinke 喺10月6號晚卒之傷重不治。
陳聖文

陳聖文，台灣民進黨政治人物。

家庭
佢爸爸係殯葬業知名人士、台灣仁本集團董事長陳原，妹妹陳湘潔係伊林經紀公司旗下嘅模特兒。

政治經歷
佢喺2022年3月開始投入同年台灣地方選舉入面民進黨嘅初選（台北市大安文山區），選舉初期，由於佢狂掃大安、文山200面大小看板，令唔少現任議員都開始緊張，公眾亦有一啲討論。

具國民黨背景爭議，陳聖文以中共獨裁侵吞家族資產經歷回應
喺2022年台灣地方選舉民進黨初選期間，但選舉期間卻被揭發曾經加入國民黨，甚至係鮮明親中派洪秀柱嘅超級擁躉，之前又喺上海讀書，仲做過中國嘅台灣學生聯誼總會常務秘書長。當時有評論就質疑，陳聖文同埋黃琳（另一個同一初選被揭發有新黨背景嘅民進黨成員）加入民進黨，其實係統派「借殼上市」。陳聖文之後回應事件，話當年佢係跟經商嘅爸爸去上海讀大學，係親眼見證中國政府點樣專制獨裁，將佢哋嘅事業由合法變成非法，資產收歸國有，所以了解民主重要，深刻體會台灣自由平等嘅可貴。佢又話，佢唔迴避以前喺國民黨嘅經歷，承認以前嘅政治判斷有偏頗，經歷係自我成長同修正嘅歷程，所以後來加入民進黨。
陳肇始

陳肇始教授，GBS，JP（Professor Sophia Chan Siu-chee，1958年4月16號—），人稱「陳姑娘」，係香港大學護理學院教授，香港政府前食物及衞生局長，廣東潮州人。佢以護士嘅出身掌管食衞局，直到卸任為止一直被外界批評冇專業資格同埋背景。

簡歷
陳肇始中學時就讀聖保祿中學。早年先後喺香港同倫敦接受普通科同兒科護理培訓，並從事呢方面嘅臨床工作。佢曾經分別喺曼徹斯特大學同哈佛大學公共衞生學院攻讀教育碩士同公共衞生碩士學位，並喺香港大學完成博士學位。之後佢專注教學、科研同行政管理嘅工作。佢嘅研究同教學工作得到唔同嘅認可，例如英國皇家內科醫學院公共衞生學院頒授院士（榮譽）資格。佢亦曾經喺2005年獲香港大學頒發學院教學獎章，並喺2009年榮獲傑出教學獎。
陳肇始嘅研究領域係公共衞生、煙草成癮治療同保護兒童免受二手煙影響，佢帶領嘅研究團隊獲得香港同海外科研究基金資助，亦喺國際期刊上發表唔少關於護理、控煙同公共衞生嘅論文。佢多次代表大學同食物及衞生局出席國際會議同簽署協議，亦同國內外人士廣泛交流意見，並曾經獲得世界衞生組織邀請，為控煙課題提供指導並統領有關工作。
陳肇始喺2012年11月出任食物及衞生局副局長，參與同負責政策制定同推動。加入政府之前，佢係香港大學護理學教授、護理學院院長同科研總監，亦曾經擔任香港大學李嘉誠醫學院助理院長。
2017年7月1號轉任食物及衞生局局長。2022年7月份任期完咗，重返香港大學做教授。

拒絕呼籲公眾出席公眾場合時戴口罩
2020年1月7號，佢喺法院就禁止蒙面規例作出上訴裁決前出席活動時，淨係呼籲市民洗手，就未有提醒市民戴口罩預防武漢肺炎，被問及會唔會呼籲公眾出席公眾場合時戴口罩保護自己，佢就拒絕回答，淨係重申蒙面法同任何公共衞生措施冇牴觸，又話如果病人有需要戴口罩時並無牴觸，醫護人員如果因為工作需要戴口罩，亦都冇牴觸。禁蒙面法講明「因先前已存在嘅醫學或健康理由」而在集結或遊行中使用蒙面物仍屬免責辯護範圍入面。但就惹嚟泛民主派嘅批評，律師黃國桐認為，就算蒙面法生效，响目前衞生情況同埋健康風險下，响公眾場合有預防疾病需要，警方亦唔可以用呢條法例拘捕蒙面示威者。
香港立法會衞生事務委員會成員黃碧雲批評佢唔肯呼籲公眾戴口罩防疫，有所失職，「面對防疫問題，你仲左閃右避，政治立場行先」。

對武漢肺炎病毒同埋佢哋變種嘅命名嘅態度
武漢肺炎疫情期間，香港政府將呢種病毒稱呼做「新冠病毒」，避開武漢呢個字，但有部份媒體並無跟從。有傳林鄭月娥要求政府新聞主任唔畀記者以「武漢肺炎」字眼提問，要用返官方字眼，政府聲稱咁做係避免污名化。喺2020年12月，英國發現新嘅病毒變種，當地公共衞生部門命名佢做VUI – 202012/01，但喺陳肇始就喺一場記者會入面，不停咁用『英國病毒』呢個字眼嚟形容呢隻變種。有傳媒質疑，唔明白點解病毒叫做「英國」就可以隨便講，叫「武漢」就係「污名化」。雖然唔少記者聽到，但食衞局之後回應傳媒查詢嘅時候就否認，而且話傳媒有欠公允。

個人生活
佢最鍾意食鹵水鵝。
陳能寬

陳能寬（粵拼：can4 nang4 fun1；簡化字：陈能宽；1923年4月28號—2016年5月27號）係中國大陸嘅金屬同爆轟物理學家，中國科學院院士，湖南張家界慈利縣人，曾經做過第二機械工業部北京第九研究所（今日嘅中國工程物理研究院）實驗部主任同副院長、科技委主任同高級科學顧問、核工業部科技委副主任、國防科學技術工業委員會科技委副主任等職。亦做過第5～8屆全國政協委員。
2016年5月27號，佢喺北京因病冇得醫死咗，終年93歲。
陳自瑤

陳自瑤（英文：YoYo Chen，1981年8月27號—）係香港無綫電視合約女藝員，2001年以模特兒身份出道，2004年加入無綫電視，頭一套作品係2004年青春劇《赤沙印記@四葉草.2》，之後拍過唔少劇集。

個人生活
陳自瑤曾經同蔡淇俊交往，之後同王浩信發展。2011年11月11號上晝11點，佢同王浩信舉行婚禮。2012年4月27號，生咗一個女。佢哋兩個之後不時傳出感情唔好甚至係婚變嘅消息，甚至喺2021年1月，王浩信再次攞到無綫視帝獎項嘅時候，陳自瑤當場以黑面回應，但二人亦作出否認。之後，有網民開始質疑，佢哋兩個根本係扮婚變製造話題。
阿蘭

阿蘭聊：又叫阿蘭，古代中亞印歐語系嘅遊牧民族。
阿蘭·卡華路：又叫阿蘭，巴西足球員。
阿蘭·達瓦卓瑪：藝名阿蘭，中國大陸藏族女性流行音樂歌手。
阿蘭 (宗教)：聖經人物，天主教會嘅譯名。
阿蘭·阿斯佩

阿蘭·阿斯佩（法文：Alain Aspect，1947年6月15號—）係法國物理學家。
阿蘇沙

阿蘇沙（Asosa），又嗌阿索薩，係埃塞俄比亞西面嘅一個城鎮，亦係Benishangul-Gumu州嘅首府。佢屬於阿蘇沙專區。海拔1570米。
阿蘭·舒加特

阿蘭·舒加特係一個美國電腦科學家、創業家、工程師。
阿蘭·卡華路

阿蘭·卡華路（葡文：Alan Carvalho；1989年7月10號—），全名叫阿蘭·道格拉斯·波耶斯·迪·卡華路（Alan Douglas Borges de Carvalho），係巴西嘅足球員，司職前鋒，而家效力緊廣州恆大淘寶。

生涯
卡華路喺1989年7月10號喺祖些邦尼法素出世，2007年最先喺朗德連拿開始踢波，第二年到巴西出名足球會富明尼斯踢咗三個賽季有多，期間幫過波隊入咗17波，重入咗巴西國青隊好多次。
2010年夏，卡華路嚟到歐洲奧地利嘅薩爾斯堡紅牛踢波。佢喺2011年8月28號同維也納快速隊打嘅聯賽比賽受傷而至少休息半年，2012年11月20號復出。期間佢幫薩爾斯堡紅牛攞過奧超冠軍，重入選咗2013－14賽季歐洲聯賽十大新星兼攞埋第一。
2015年11月，廣州恆大淘寶足球會官方正式宣佈買咗阿蘭·卡華路返嚟踢4年波。
雞胸山

雞胸山（Unicorn Ridge）係香港嘅山，海拔高437米，喺沙田區，附近範圍劃咗入獅子山郊野公園。
雞蛋糖水

雞蛋糖水，又叫蛋花糖水，係種廣東糖水，主要材料用到雞蛋同冰糖，加落煲水度煮滾就整好。
雞蛋與羔羊

《雞蛋與羔羊》（粵拼：gai1 daan6 jyu5 gou1 joeng4）係香港女歌手謝安琪喺2014年6月30號夜晚8點喺網上出嘅一隻年度大碟入面嘅粵語歌。

簡介
創作人周博賢話呢首歌取材自第86屆奧斯卡金像獎最佳電影《被奪走的12年》­，講一個自由人一夜變成奴隸嘅故事。呢首歌嘅官方MV喺唔夠兩個禮拜就有成一百萬人睇，並喺2014年香港十大最潮YouTube音樂影片排第7，但呢隻作品冇派台，優化之後又因涉嫌政治敏感內容被中國政府禁咗。

背景
《雞蛋與羔羊》由謝安琪同音樂創作人周博賢一齊發佈，外界估呢隻歌嘅意思係同嗰時嘅香港局勢同「七·一」回歸日而寫。
曲中有「成為奴隸，大劫在頭上，不堪設想」之類帶有特殊意味嘅歌詞，並用關鍵字「A餐」、「B餐」唱出「A餐雞蛋撞石牆，不怕壯烈下場，決不退讓」，「B餐俯首做白羊，一世困在牧場，餐券這兩張，怎麼取向」等歌詞。喺MV入面，謝安琪被封口，媒體對呢個畫面解讀做「呼籲港人現在不站出來，恐再無機會為自己發聲了」。
喺出歌嗰晚8點，創作人周博賢喺Facebook到分享，並寫咗五隻字：「新歌，不解釋」。雖然隻歌嘅製作團隊喺歌詞上留咗註腳，話呢個作品取材自奧斯卡金像獎年度最佳電影《被奪走的12年》­，公眾就覺得歌詞呼應緊香港嘅現況。

政治審查
幾日後，有報道話中國政府負責審查嘅相關宣傳部門令影片網站「嚴格查刪」兩隻粵語歌嘅影片，分別係《雞蛋與羔羊》同《問誰未發聲》。
雞腸

雞腸（腸字變調，粵拼：gai1 coeng4*2）係雞嘅腸臟，消化系統嘅一部份。佢亦係種內臟嘢食，通常炒熟嚟食。

粵語文化
粵語入面，雞腸亦可比喻草書西方啲字，例如拉丁字母，尤其係英文。
雞蛋三文治

雞蛋三文治縮寫「蛋治」，係用雞蛋做餡嘅三文治。
雞蛋仔

雞蛋仔（粵拼：gai1 daan6 zai2）是香港嘅一種街邊小食，使用雞蛋、砂糖、牛油、麵粉和淡奶製造汁，然後倒喺好似蜂巢嘅鐵模入面烘熟。烘完倒出嚟嗰陣嘅雞蛋仔呈金黃色，有蛋糕嘅香味，咬落口感彈牙，外脆內軟。
雞蛋仔起源於1950年代，有雜貨鋪嘅老闆因為唔想浪費爛咗嘅蛋，就嘗試加入麵粉、牛油之類嘅嘢食，再倒模烘成。
後嚟個模設計成小小嘅雞蛋形狀，而且大受歡迎。初時嘅雞蛋仔係由鴨蛋製成，因為平而好味，當中鴨蛋嘅腥味更可以令雞蛋仔更加香。
一底雞蛋仔大概有二十粒到三十五粒。
維基同享有多媒體嘅嘢：Egg waffle
雞蛋

雞蛋，又叫雞膥，係雞嘅蛋，雞用嚟繁殖後代，受精嘅雞蛋可以孵出雞仔。

食
雞蛋係人嘅嘢食之一。雞蛋營養價值高，含豐富蛋白質，維他命A、B、D同埋礦物質等。當中蛋白質更屬優質成分，經消化後，人體用到佢高達94%，有助構成人體組織同製造荷爾蒙，亦促進體內生長發育、細胞更新、修補損傷等工作。
雞蛋花

雞蛋花（粵拼：gai1 daan6 faa1，「蛋」字有陰上嘅變調，即第二調；佛山或從化、增城嘅部份地區讀音：gaai1 daan6 faa1；學名：Plumeria）；喺植物研究學入面係嗌雞蛋花屬（gai1 daan6 faa1 suk6）；佢係夾竹桃科嘅一種落葉喬木仔，原產地喺美洲嘅墨西哥。

形態
呢朵花平均有5米高到，最高可以去到8.2米。胸徑可以去到15——20cm。一般喺5——10月開花，佢啲花好清香兼優雅。

用途
佢既啱種喺庭院入面嚟做景，又可以用嚟做行道樹，甚至喺大笪綠地嗰度嚟種同埋用嚟做盆景植物都得。佢啲花可以用嚟入藥。樹液係白色，有毒。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
雞蛋花喺中醫範圍入面都有啲藥用嘅價值，佢可以用嚟防中暑、腸炎、細菌性痢疾、消化唔好、細路有積食、傳染性肝炎同支氣管炎等、；甚至係五花茶嘅一主材料。而白乳液方面，如估用喺外敷嗰邊，可以醫到疥瘡同紅腫等病徵。雖然花葉用嚟褒水係可以醫到感冒，但係而家得好少人用噉嘅方法（因為佢啲枝葉有樹汁）。

毒性
雖然話雞蛋花有好多藥用嘅價值，但係佢啲樹液千祈唔好食！因為佢可以搞到嘔、反胃、發燒、肚屙、心跳加速、甚至嘴唇有紅腫嘅嘢。
黃思迦

黃思迦（英文：Cga Wong，1990年1月26號—），用過藝名池希，原名黃寶瑜，係香港女歌手，2015年出道。佢個樣同藝人莊思明幾似。